Language: Thai
คนขับรถ หรือ โชเฟอร์ อังกฤษ chauffeur หรือ driver หมายถึง ผู้ที่มีอาชีพบังคับควบคุมยานพาหนะส่วนบุคคลให้เคลื่อนที่ไป ในบางครั้งอาจใช้คำว่า "สารถี" สำหรับผู้ที่ควบคุมพาหนะซึ่งเป็นสิ่งมีชีวิต เช่น รถม้า คำว่า "โชเฟอร์" ในภาษาฝรั่งเศส หมายถึง "ผู้ทำหน้าที่ให้ความร้อน" เนื่องจากรถในยุคแรก มีลักษณะเช่นเดียวกับรางรถไฟและเรือ คือ ใช้พลังไอน้ำ คนขับรถจึงต้องให้ความร้อนเพื่อผลิตพลังงาน